

**Eiropas Savienības kohēzijas politikas programmas 2021. – 2027. gadam   
1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā”  
1.1.1.5. pasākuma “Latvijas pilnvērtīga dalība Apvārsnis Eiropa programmā, tajā skaitā nodrošinot kompleksu atbalsta instrumentu klāstu un sasaisti ar RIS3 specializācijas jomu attīstīšanu”  
trešās projektu iesniegumu atlases kārtas  
projekta iesnieguma atlases nolikums**

|  |  |  |
| --- | --- | --- |
| Specifiskā atbalsta mērķa vai pasākuma īstenošanu reglamentējošie Ministru kabineta noteikumi | [Ministru kabineta 2024.gada 23. jūlija noteikumi Nr.502 “Eiropas Savienības kohēzijas politikas programmas 2021. – 2027. gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā” 1.1.1.5. pasākuma “Latvijas pilnvērtīga dalība Apvārsnis Eiropa programmā, tajā skaitā nodrošinot kompleksu atbalsta instrumentu klāstu un sasaisti ar RIS3 specializācijas jomu attīstīšanu” trešās projektu iesniegumu atlases kārtas īstenošanas noteikumi”](https://likumi.lv/ta/id/353866-eiropas-savienibas-kohezijas-politikas-programmas-2021-2027-gadam-1-1-1-specifiska-atbalsta-merka-petniecibas-un-inovaciju) (turpmāk – SAMP MK noteikumi) | |
| Finanšu nosacījumi | SAM 1.1.1.5. pasākuma trešās kārtas ietvaros plānotais un pieejamais kopējais attiecināmais finansējums ir 15 780 000 *euro*, tai skaitā Eiropas Reģionālā attīstības fonda (turpmāk – ERAF) finansējums 13 413 000 *euro* un valsts budžeta līdzfinansējums – 2 367 000  *euro*.  Pasākuma trešās kārtas projekta iesniedzējiem pieejamais kopējais attiecināmais finansējums nepārsniedz:   1. Daugavpils Universitātei – 635 000 *euro*; 2. Elektronikas un datorzinātņu institūtam – 689 000 *euro*; 3. Latvijas Biomedicīnas pētījumu un studiju centram – 930 000 *euro*; 4. Latvijas Biozinātņu un tehnoloģiju universitātei – 819 000 *euro*; 5. Latvijas Kultūras akadēmijai – 156 000 *euro;* 6. Latvijas Organiskās sintēzes institūtam – 1 493 000 *euro*; 7. Latvijas Universitātei – 4 915 000 *euro*; 8. Latvijas Valsts koksnes ķīmijas institūtam – 338 000 *euro*; 9. Latvijas Valsts mežzinātnes institūtam "Silava" – 559 000 *euro*; 10. Pārtikas drošības, dzīvnieku veselības un vides zinātniskajam institūtam "BIOR" – 195 000 *euro*; 11. Rīgas Stradiņa universitātei – 1 398 000 *euro*; 12. Rīgas Tehniskajai universitātei – 2 877 000 *euro*; 13. Ventspils Augstskolai – 568 000 *euro*; 14. Vidzemes Augstskolai – 208 000 *euro.*   Maksimālais attiecināmais ERAF finansējuma apmērs nepārsniedz 85 procentus no projekta kopējā attiecināmā finansējuma.  Pasākuma trešās kārtas ietvaros finansējuma saņēmējam izmaksas ir attiecināmas **no vienošanās par projekta īstenošanu noslēgšanas dienas**, ja tās atbilst SAMP MK noteikumos minētajām izmaksu pozīcijām.  Projekta sadarbības partneriem izmaksas ir attiecināmas pēc **sadarbības līgumu noslēgšanas,** bet ne agrāk kā no dienas, kad noslēgta **vienošanās par projekta īstenošanu.**  Projektu īsteno ne ilgāk kā līdz 2029. gada 30. novembrim. | |
| Projektu iesniegumu atlases īstenošanas veids | Ierobežota projektu iesniegumu atlase | |
| Projekta iesnieguma iesniegšanas termiņš | No 2024.gada 2.oktobra | līdz 2025.gada 2.janvārim |

1. Prasības projekta iesniedzējiem un sadarbības partneriem
2. Projektu iesniedzēji pasākuma trešajā kārtā ir šādas zinātniskās institūcijas:
   1. Daugavpils Universitāte ar sadarbības partneri projekta īstenošanā – Daugavpils Universitātes aģentūru "Latvijas Hidroekoloģijas institūts";
   2. Elektronikas un datorzinātņu institūts ar sadarbības partneri projekta īstenošanā – Fizikālās enerģētikas institūtu;
   3. Latvijas Biomedicīnas pētījumu un studiju centrs;
   4. Latvijas Biozinātņu un tehnoloģiju universitāte ar sadarbības partneriem projekta īstenošanā – Agroresursu un ekonomikas institūtu un Dārzkopības institūtu;
   5. Latvijas Kultūras akadēmija ar sadarbības partneriem projekta īstenošanā – Latvijas Mākslas akadēmiju un Jāzepa Vītola Latvijas Mūzikas akadēmiju;
   6. Latvijas Organiskās sintēzes institūts;
   7. Latvijas Universitāte ar sadarbības partneriem projekta īstenošanā – Latvijas Universitātes Matemātikas un informātikas institūtu, Latvijas Universitātes Literatūras, folkloras un mākslas institūtu, Latvijas Universitātes Cietvielu fizikas institūtu un Banku augstskolu;
   8. Latvijas Valsts koksnes ķīmijas institūts;
   9. Latvijas Valsts mežzinātnes institūts "Silava";
   10. Pārtikas drošības, dzīvnieku veselības un vides zinātniskais institūts "BIOR";
   11. Rīgas Stradiņa universitāte;
   12. Rīgas Tehniskā universitāte ar sadarbības partneri projekta īstenošanā – Rēzeknes Tehnoloģiju akadēmiju;
   13. Ventspils Augstskola;
   14. Vidzemes Augstskola.
3. Pasākuma trešajā kārtā katrs projekta iesniedzējs iesniedz **vienu** ar saimniecisko darbību nesaistītu projekta iesniegumu, kas atbilst SAMP MK noteikumu 2.1. apakšpunktā minētajiem kritērijiem, un to īsteno individuāli vai sadarbībā ar 1.1., 1.2., 1.4., 1.5., 1.7. un 1.12. apakšpunktā minētajiem sadarbības partneriem.
4. Atbalstāmās darbības un izmaksas
5. Pasākuma ietvaros ir atbalstāmas darbības, kas noteiktas SAMP MK noteikumu 18. punktā.
6. Projekta iesniegumā plāno izmaksas atbilstoši SAMP MK noteikumu 19., 20., 21 un 28.punktam. Ja līdz projekta iesnieguma iesniegšanas brīdim, SAMP MK noteikumu 20.1.apakšpunktā minētā vienkāršoto izmaksu metodika nav apstiprināta, projektu iesniegumu atlasē netiks veikta programmas "Apvārsnis Eiropa" projekta pieteikuma sagatavošanas izmaksu apmēra pamatotības analīze.
7. Projektu īsteno ne ilgāk kā līdz 2029. gada 30. novembrim.
8. Izmaksu plānošanā jāņem vērā:
   1. [Finanšu ministrijas 2023.gada 25.septembra vadlīnijas  Nr.1.2. “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.–2027.gada plānošanas periodā”, kas pieejamas Finanšu ministrijas tīmekļa vietnē](https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda);
   2. [Finanšu ministrijas 2024.gada 2.aprīļa vadlīnijas Nr.4.2. “Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas “Izaugsme un nodarbinātība” un Eiropas Savienības kohēzijas politikas programmas 2021.–2027. gadam īstenošanai””;](https://www.esfondi.lv/normativie-akti-un-dokumenti/2021-2027-planosanas-periods/vienas-vienibas-izmaksu-standarta-likmes-aprekina-un-piemerosanas-metodika-iekszemes-komandejumu-izmaksam-darbibas-programmas-izaugsme-un-nodarbinatiba-un-eiropas-savienibas-kohezijas-politikas-programmas-2021-2027-gadam-istenosanai)
   3. [Finanšu ministrijas 2024.gada 17.maija vadlīnijas Nr.4.1. “Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” un Eiropas Savienības kohēzijas politikas programmas 2021.–2027.gadam īstenošanai””, kas pieejamas Finanšu ministrijas tīmekļa vietnē.](https://www.esfondi.lv/normativie-akti-un-dokumenti/2021-2027-planosanas-periods/vienas-vienibas-izmaksu-standarta-likmes-aprekina-un-piemerosanas-metodika-1-km-izmaksam-darbibas-programmas-izaugsme-un-nodarbinatiba-un-eiropas-savienibas-kohezijas-politikas-programmas-2021-2027-gadam-istenosanai)
   4. [Ministru kabineta 2010. gada 12. oktobra noteikumi Nr.969 “Kārtība, kādā atlīdzināmi ar komandējumiem saistītie izdevumi”.](https://likumi.lv/ta/id/220013-kartiba-kada-atlidzinami-ar-komandejumiem-saistitie-izdevumi)
9. Projekta iesnieguma noformēšanas un iesniegšanas kārtība
10. Projekta iesniegumu iesniedz Kohēzijas politikas fondu vadības informācijas sistēmā (turpmāk – Projektu portāls) <https://projekti.cfla.gov.lv/>:
    1. juridiska persona, kura nav Projektu portāla e-vides lietotāja, iesniedz līguma un lietotāju tiesību veidlapas atbilstoši tīmekļvietnē <https://www.cfla.gov.lv/lv/par-e-vidi> norādītajam;
    2. ja juridiskai personai, kura ir Projektu portāla e-vides lietotāja, nepieciešams labot, anulēt vai piešķirt lietotāju tiesības, tā iesniedz lietotāju tiesību veidlapu atbilstoši tīmekļvietnē <https://www.cfla.gov.lv/lv/par-e-vidi> norādītajam.
11. Projektu portālā aizpilda projekta iesnieguma datu laukus un pievieno šādus dokumentus:
    1. projekta iesniedzēja un sadarbības partnera apliecinājumu par atbilstību pētniecības un zināšanu izplatīšanas organizācijai (atlases nolikuma 4. pielikums);
    2. SAMP MK noteikumu [10.1.](https://tapportals.mk.gov.lv/structuralizer/data/nodes/119a825f-53ba-4333-8a8d-2bc3745414fe), [10.3.](https://tapportals.mk.gov.lv/structuralizer/data/nodes/36eb75bd-c760-4d19-b933-aa0bb752a257), [10.6.](https://tapportals.mk.gov.lv/structuralizer/data/nodes/9164e298-a2e9-432d-ba36-3f0ad75cb5b5), [10.7.](https://tapportals.mk.gov.lv/structuralizer/data/nodes/247a882b-0cda-4cf8-baa4-beba7ccd7426), [10.11.](https://tapportals.mk.gov.lv/structuralizer/data/nodes/e0250d80-3600-48d5-8cc1-85e945290e1c), [10.12.](https://tapportals.mk.gov.lv/structuralizer/data/nodes/305eb04c-2c4e-47cc-ac9e-b345e9ffbce6) un [10.13. apakšpunktā](https://tapportals.mk.gov.lv/structuralizer/data/nodes/fe498388-63a1-4961-86e0-f2082489fc6f) minētais projekta iesniedzējs – *ERIC* konsorcija (tai skaitā *ESFRI* platformas, kura atrodas *ERIC* izveides procesā) Latvijas nacionālās partnerības plānu nacionālā konsorcija izveidei, paplašināšanai un darbībai, kas ir saskaņots ar nacionālajiem partneriem un Izglītības un zinātnes ministriju kā nozares ministriju. Plānā ietver nacionālā līmenī sasniedzamos rezultātus, kas atbilst starptautiskā *ERIC* konsorcija prasībām;
    3. SAMP MK noteikumu 10.3 apakšpunktā minētais projekta iesniedzējs – Eiropas molekulārās bioloģijas laboratorijas (*EMBL*) Latvijas nacionālā kontaktpunkta rīcības plānu, kas saskaņots ar Izglītības un zinātnes ministriju kā nozares ministriju;
    4. SAMP MK noteikumu 10.12 apakšpunktā minētais projekta iesniedzējs- Latvijas Republikas valdības un Eiropas Inovāciju un tehnoloģiju institūta saprašanās memoranda īstenošanas rīcības plānu, kas saskaņots ar Izglītības un zinātnes ministriju kā nozares ministriju;
    5. SAMP MK noteikumu 10.7 apakšpunktā minētais projekta iesniedzējs – rīcības plānu sadarbības nodrošināšanai kvantu skaitļošanas jomā ar Kvantu programmatūras pētniecības centru (Nīderlande) un Parīzes Kvantu skaitļošanas centru (Francija), kas saskaņots ar Izglītības un zinātnes ministriju kā nozares ministriju;
    6. sadarbības partnera apliecinājumu par gatavību piedalīties projekta īstenošanā, attiecināms uz SAMP MK noteikumu [10.1.](https://tapportals.mk.gov.lv/structuralizer/data/nodes/466deb47-85b5-4673-807d-736289286be1), [10.2.](https://tapportals.mk.gov.lv/structuralizer/data/nodes/98940a5c-dece-4812-8b06-f3fcb31d7f61), [10.4.](https://tapportals.mk.gov.lv/structuralizer/data/nodes/0d2c6094-ea0e-484b-a065-2138eeecf815), [10.5.](https://tapportals.mk.gov.lv/structuralizer/data/nodes/2663608c-119b-4c97-a6fe-6d1c2297e078), [10.7.](https://tapportals.mk.gov.lv/structuralizer/data/nodes/247a882b-0cda-4cf8-baa4-beba7ccd7426) un [10.12. apakšpunktā](https://tapportals.mk.gov.lv/structuralizer/data/nodes/305eb04c-2c4e-47cc-ac9e-b345e9ffbce6) minētajiem sadarbības partneriem (atlases nolikuma 3.pielikums).
    7. sadarbības partnera apliecinājums par informētību attiecībā uz interešu konflikta jautājumu regulējumu un to integrāciju iekšējās kontroles sistēmā (atlases nolikuma 5.pielikums);
    8. projekta budžetā (projekta iesnieguma sadaļā “Projekta budžeta kopsavilkums”) norādīto izmaksu apmēru pamatojošos dokumentus (ja tādi ir), vai projekta budžetā iekļauto izmaksu aprēķina atšifrējumu, kas pamato projekta budžetā iekļauto izmaksu apmēru;
    9. projekta iesnieguma sadaļu vai pielikumu tulkojums (ja attiecināms);
    10. papildu informācija, kas nepieciešama projekta iesnieguma vērtēšanai, ja to nav iespējams integrēt projekta iesniegumā;
12. Projekta iesniegumā atsauces uz pielikumiem norāda precīzi, nodrošinot to identificējamību. Papildus minētajiem pielikumiem projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
13. Lai nodrošinātu kvalitatīvu projekta iesnieguma veidlapas aizpildīšanu, izmanto projekta iesnieguma veidlapas aizpildīšanas metodiku (projektu iesniegumu atlases nolikuma (turpmāk – atlases nolikums) 1. pielikums)*.*
14. Projekta iesniegumu sagatavo latviešu valodā. Ja kāda no projekta iesnieguma sadaļām vai pielikumiem ir citā valodā, atbilstoši Valsts valodas likumam pievieno [Ministru kabineta 2000. gada 22. augusta noteikumu Nr. 291 “Kārtība, kādā apliecināmi dokumentu tulkojumi valsts valodā”](https://likumi.lv/ta/id/10127-kartiba-kada-apliecinami-dokumentu-tulkojumi-valsts-valoda) noteiktajā kārtībā vai notariāli apliecinātu tulkojumu valsts valodā.
15. Projekta iesniegumā summas norāda *euro* ar precizitāti līdz diviem cipariem aiz komata.
16. **Projekta iesniegumu iesniedz līdz projekta iesnieguma iesniegšanas beigu datumam.**
17. Ja projekta iesniegums iesniegts pēc projektu iesniegumu iesniegšanas beigu datuma, tas netiek vērtēts. Centrālā finanšu un līgumu aģentūra (turpmāk – sadarbības iestāde) par to informē projekta iesniedzēju.
18. Projekta iesniedzējam pēc projekta iesnieguma iesniegšanas sadarbības iestādē, tiek nosūtīts Projektu portāla automātiski sagatavots e-pasts par projekta iesnieguma iesniegšanu.
19. Konsultatīvais atbalsts ierobežotā projektu iesniegumu atlasē
20. Ja pēc projekta iesnieguma iesniegšanas sadarbības iestāde projekta iesniegumā konstatē tehniskas neprecizitātes vai tādas nepilnības, ko var novērst līdz šī atlases nolikuma 29. punktā noteiktā lēmuma pieņemšanai, sadarbības iestāde KPVIS ziņojuma veidā informē projekta iesniedzēju par konstatētajām neprecizitātēm un to novēršanai veicamajām darbībām, nosakot izpildes termiņu.
21. Pēc šī atlases nolikuma 16. punktā norādītās informācijas saņemšanas projekta iesniedzējam ir tiesības sadarbības iestādes noteiktajā termiņā precizēt projekta iesniegumu, nemainot to pēc būtības. Pēc precizējumu veikšanas projekta iesniedzējs atkārtoti iesniedz projekta iesniegumu KPVIS.
22. Pēc šī atlases nolikuma 16. punktā minētajā ziņojumā norādītā izpildes termiņa vērtēšanas komisija izvērtē projekta iesniegumu un sniedz atzinumu šī atlases nolikuma V. nodaļā noteiktajā kārtībā. Gadījumā, ja projekta iesniegums nav atkārtoti iesniegts šī atlases nolikuma 16. punktā noteiktajā kārtībā, komisija vērtē projekta iesnieguma sākotnēji iesniegtās informācijas apjomā.
23. Pēc šī atlases nolikuma 16. punktā minētajā ziņojumā norādītā termiņā šajā nodaļā noteiktais konsultatīvais atbalsts netiek nodrošināts.
24. Projektu iesniegumu vērtēšanas kārtība
25. Projektu iesniegumu vērtēšanai sadarbības iestāde ar rīkojumu izveido Eiropas Savienības fondu 2021.–2027. gada plānošanas perioda vadības likuma (turpmāk – Likums) 21. panta prasībām atbilstošu projektu iesniegumu vērtēšanas komisiju (turpmāk – vērtēšanas komisija), vērtēšanas komisijas sastāva izveidē ievērojot likuma “Par interešu konflikta novēršanu valsts amatpersonu darbībā” un Regulas Nr. 2018/1046[[1]](#footnote-2) 61. pantā noteikto.
26. Vērtēšanas komisijas sastāvā iekļauj pārstāvjus no sadarbības iestādes, Izglītības un zinātnes ministrijas kā atbildīgās iestādes pārstāvi (-jus) un kā nozares ministrijas pārstāvi (-jus).
27. Vērtēšanas komisijas sastāvā vienotā kritērija par dubultā finansējuma neesamības izvērtēšanu Ekonomikas ministrijas pārziņā esošo Atveseļošanas un noturības mehānisma 1.2.1.2.i. investīcijas 2.pasākumu “Inovatīvu produktu un tehnoloģiju izstrāde”, 2.2.1.3.i. investīciju “Atbalsts jaunu produktu un pakalpojumu ieviešanai uzņēmējdarbībā”, 5.1.1.2.i. investīciju “Atbalsta instruments pētniecībai un internacionalizācijai”, kā arī ar Eiropas Savienības fondu 2021.–2027. gada plānošanas perioda 1.2.1.1. pasākumu “Atbalsts jaunu produktu attīstībai un internacionalizācijai”, iekļauj atbilstošas kompetences ekspertu - Ekonomikas ministrijas pārstāvi.
28. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, kā arī ir atbildīgi par objektivitātes un konfidencialitātes ievērošanu.
29. Vērtēšanas komisija pēc projektu iesniegumu iesniegšanas termiņa beigām vērtē projektu iesniegumu saskaņā ar projektu iesniegumu vērtēšanas kritērijiem, ievērojot projektu iesniegumu vērtēšanas kritēriju piemērošanas metodikā noteikto (atlases nolikuma 2. pielikums) un Projektu portālā aizpildot projekta iesnieguma vērtēšanas veidlapu.
30. Projekta iesnieguma atbilstību projektu vērtēšanas kritērijiem vērtē šādā secībā:
    1. vienotie kritēriji (vērtē visi balsstiesīgie vērtēšanas komisijas locekļi),
    2. vienotie izvēles kritēriji (vērtē visi balsstiesīgie vērtēšanas komisijas locekļi),
    3. specifiskie atbilstības kritēriji (vērtē visi balsstiesīgie vērtēšanas komisijas locekļi).
31. Ja līdz projekta iesnieguma iesniegšanas brīdim, SAMP MK noteikumu 20.1.apakšpunktā minētā vienkāršoto izmaksu metodika nav apstiprināta, projekta iesnieguma atlases laikā netiks veikta SAMP MK noteikumu 20.1. apakšpunktam atbilstošu attiecināmo izmaksu pamatotības un apmēra detalizēta analīze. Izmaksu pamatotības un atbilstības detalizēta analīze pret vienkāršoto izmaksu metodiku tiks nodrošināta projekta īstenošanas laikā.
32. Vērtēšanas komisijas lēmums tiek atspoguļots vērtēšanas komisijas atzinumā par projekta iesnieguma virzību apstiprināšanai, apstiprināšanai ar nosacījumu vai noraidīšanai.
33. Pēc precizētā projekta iesnieguma saņemšanas sadarbības iestādē komisija izvērtē precizēto projekta iesniegumu atbilstoši kritērijiem, kuru izpildei tika izvirzīti papildu nosacījumi, kā arī kritērijiem, kuru vērtējumu maina precizētajā projekta iesniegumā ietvertā informācija, un aizpilda projekta iesnieguma vērtēšanas veidlapu Projektu portālā.
34. Lēmuma pieņemšanas un paziņošanas kārtība
35. Sadarbības iestāde, pamatojoties uz vērtēšanas komisijas sniegto atzinumu, pieņem lēmumu (turpmāk – lēmums) par:
    1. projekta iesnieguma apstiprināšanu;
    2. projekta iesnieguma apstiprināšanu ar nosacījumu;
    3. projekta iesnieguma noraidīšanu.
36. Lēmumu sadarbības iestāde pieņem 3 mēnešu laikā pēc projektu iesniegumu iesniegšanas beigu datuma.
37. Lēmumu par projekta iesnieguma apstiprināšanu sadarbības iestāde pieņem, ja projekta iesniegums atbilst projektu iesniegumu vērtēšanas kritērijiem.
38. Lēmumu var pieņemt par katru projektu atsevišķi, negaidot visu projektu vērtēšanas rezultātus.
39. Lēmumu par projekta iesnieguma apstiprināšanu ar nosacījumu pieņem, ja projekta iesniedzējam nepieciešams veikt sadarbības iestādes noteiktās darbības, lai projekta iesniegums pilnībā atbilstu projektu iesniegumu vērtēšanas kritērijiem un projektu varētu atbilstoši īstenot. Ja projekta iesniegums ir apstiprināts ar nosacījumu, projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības.
40. Lēmumu par projekta iesnieguma noraidīšanu sadarbības iestāde pieņem, ja:
    1. projekta iesniedzējs nav uzaicināts iesniegt projekta iesniegumu;
    2. projekta iesniegums neatbilst projektu iesniegumu vērtēšanas kritērijiem.
41. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas vērtēšanas komisija vērtē projekta iesniegumu. Ja tiek konstatēta kāda no lēmumā noteiktajiem nosacījumiem neizpilde vai ja projekta iesniedzēja iesniegtās vai vērtēšanas komisijai pieejamās informācijas dēļ projekta iesniegums neatbilst kādam projektu iesniegumu vērtēšanas kritērijiem, precizētā projekta iesnieguma vērtēšanu neturpina. Pamatojoties uz vērtēšanas komisijas atzinumu par nosacījumu izpildi vai neizpildi, sadarbības iestāde izdod atzinumu par:
    1. lēmumā noteikto nosacījumu izpildi, ja precizētais projekta iesniegums iesniegts lēmumā noteiktajā termiņā un ar precizējumiem projekta iesniegumā ir izpildīti visi lēmumā izvirzītie nosacījumi;
    2. lēmumā noteikto nosacījumu neizpildi, atzīstot projekta iesniegumu par noraidāmu, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās vai vērtēšanas komisijai pieejamās informācijas dēļ projekta iesniegums neatbilst projektu iesniegumu vērtēšanas kritērijiem.
42. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi sadarbības iestāde sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par vienošanās slēgšanas procesu.
43. Informāciju par apstiprināto projekta iesniegumu sadarbības iestāde publicē tīmekļa vietnē [www.esfondi.lv](http://www.esfondi.lv).
44. Papildu informācija
45. Jautājumus par projekta iesnieguma sagatavošanu un iesniegšanu lūdzam:
    1. sūtīt uz tīmekļa vietnē <https://www.cfla.gov.lv/lv/1-1-1-5-k-3> norādītās kontaktpersonas elektroniskā pasta adresi vai [pasts@cfla.gov.lv](mailto:pasts@cfla.gov.lv) vai
    2. vērsties sadarbības iestādes Klientu apkalpošanas centrā (Meistaru ielā 10, Rīgā, vai zvanot pa tālruni +371 22099777).
46. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā divas darbdienas līdz projektu iesniegumu iesniegšanas beigu datumam.
47. Atbildes uz iesūtītajiem jautājumiem tiks nosūtītas elektroniski jautājuma uzdevējam.
48. Tehniskais atbalsts par projekta iesnieguma aizpildīšanu Projektu portālā tiek sniegts sadarbības iestādes oficiālajā darba laikā, aizpildot Projektu portālā sistēmas   
    pieteikumu , rakstot uz [vis@cfla.gov.lv](mailto:vis@cfla.gov.lv) vai zvanot uz +371 20003306.
49. Aktuālā informācija par projektu iesniegumu atlasi un atbildes uz biežāk uzdotajiem jautājumiem ir pieejamas tīmekļa vietnē <https://www.cfla.gov.lv/lv/2021-2027-projektu-atlases/> [www.esfondi.lv](http://www.esfondi.lv/).
50. Vienošanās par projekta īstenošanu projekta teksts vienošanās slēgšanas procesā var tikt precizēts atbilstoši projekta specifikai.

**Pielikumi:**

|  |  |
| --- | --- |
| 1. pielikums | Projekta iesnieguma aizpildīšanas metodika uz 35 lapām. |
| 2. pielikums | Projektu iesniegumu vērtēšanas kritēriji un to piemērošanas metodika uz 16 lapām. |
| 3. pielikums | Sadarbības partnera apliecinājumu par gatavību piedalīties projekta īstenošanā uz 1 lapas. |
| 4. pielikums | Apliecinājums par atbilstību pētniecības un zināšanu izplatīšanas organizācijai uz 3 lapām. |
| 5.pielikums | Sadarbības partnera apliecinājums par informētību attiecībā uz interešu konflikta jautājumu regulējumu un to integrāciju iekšējās kontroles sistēmā uz 2 lapām. |
| 6.pielikums | Vienošanās par projekta īstenošanu projekts uz 24 lapām[[2]](#footnote-3). |

*I.Greitāns*

*Ivars.greitans@cfla.gov.lv*

1. Eiropas Parlamenta un Padomes 2018. gada 18. jūlija Regula (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 [↑](#footnote-ref-2)
2. Vienošanās tiek parakstīta Projektu portālā un nolikuma pielikumā pievienota vienošanās projekta priekšskatījuma izdruka, kas satur būtiskākos projekta īstenošanas nosacījumus. Izdrukā ar “@” apzīmēti mainīgie elementi [↑](#footnote-ref-3)